እቲ ወረ ስደተኛታት ንገለ ደቂ ጀርመን ምጥቅዖም በቲ ሶሊኹ ዝወጸ ናይ መእሰሪ ፍቓድ ምስፈለጡ፡ ፈለማ ኣማኢት ድሒሮም ድማ ኣሽሓት ሕሉፍ የማናውያንን ምስኦም ዝደናገጹን ብምልዕዓል ናብ ጽርግያ ብምውጻእ ተቓውሞ ጀሚሮም። ብሰኑይ፡ ኣስታት 6,000 ዝኾኑ ሕሉፍ-የማናውያን ናብ ጽርግያ ብምውጻእ ተቓውሞ ከስምዑ ከለው፡ ገለ 1,000 ዝኾኑ ድማ ኣብቲ ጸረ-ፋሺሽት ህዝባዊ ኣኼባ ተኣኪቦም። ክልቲኦም ጉጅለታት ተወንጫፊ ሓውን ካልእ ነገራትን ብምድርባይ ብዙሓት ሰባት ተሃስዮም። ሓደ ጋዘጤኛ፡ ገለ ሰባት ጠራሙስ ናብ ደቂ ጀርመን ዘይመስሉ ሰባት ክድርብዩ ከምዝረኣየ ገሊጹ። ናይቲ ከባቢ ኣመሓደርቲ ነቲ ኩነታት ብኣግኡ ክቆጻጸርዎ ብዘይምኽእሎም ወቐሳታት ይወርዶም ኣሎ። ኣፈኛ ፖሊስ ነቲ ዝቀረበ ወቐሳ ብምቕባል ኣብቲ ከባቢ ብኣግኡ ዘድሊ ቁጽሪ ፖሊስ ከምዝመደቡ ተኣሚኑ። ምንጪ ስእሊ, Getty Images እቲ መንግስቲ`ኸ እንታይ ይብል ኣሎ?
